.рф

.рф, Ռուսաստանի վերին մակարդակի ազգային դոմենը՝ կիրիլիկ տառերով։ Դոմենային անունների համակարգում ASCII անվանումը xn--p1ai է։ Սկսել է գործել 2010 թվականի մայիսի 13-ից։ 2014 թվականի դրությամբ ամենաօգտագործվող միջազգայնացված վերին մակարդակի ազգային դոմենն է՝ շուրջ 900,000 գրանցված անվամբ։


== Առաջին օգտագործում ==
Վերին մակարդակի դոմենը համացանցում սկսել է գործել 2010 թվականի մայիսի 13-ից։ Առաջին երկու հասանելի կայքերն էին՝ http://президент.рф (նախագահ) և http://правительство.рф (կառավարություն).։


== Պատմություն ==


=== Քննարկում և պաշտոնական միջոցառումներ ===
Ռուսաստանի Կապի և զանգվածային հաղորդակցության նախարարության պատվիրակության ղեկավար Վլադիմիր Վասիլևի խոսքերով՝ նոր դոմենի գործարկման մասին նախնական որոշումն ընդունվել է Փարիզում ընթացող ICANN 32-րդ միջազգային համաժողովին։ Դոմենի գործարկմանը կողմ արտահայտվեց նաև ՌԴ նախագահ Դմիտրի Մեդվեդևը։ Որոշ մասնագետներ, օրինակ՝ Անտոն Նոսիկը և Արտեմի Լեբեդևը, թերահավատորեն էին վերաբերվում կիրիլիցայով դոմենի ստեղծմանը։
2008 թվականի նոյեմբերի 2-7-ը Կահիրեում ընթացող ICANN 33-րդ միջազգային համաժողովին որոշում ընդունվեց Ռուսաստանին տրամադրել «.рф» կիրիլիցայով վերին մակարդակի դոմենը։
Դոմենի ներկայացումը կայացավ 2009 թվականի հոկտեմբերի 30-ին Սեուլում։
2009 թվականի նոյեմբերի 16-ին RU դոմենի համակարգող կենտրոնը դիմում ներկայացրեց ICANN «.рф» դոմենը գրանցելու համար։


=== Դոմենի գործարկման ժամանակագրություն ===
Դոմենի գրանցման համար կատարվել են հետևյալ քայլերը՝

նոյեմբերի 5 - նոյեմբերի 24, 2009 - դիմումների ընդունում ապրանքանիշների սեփականատերերի՝ .РФ գոտում դոմենների առաջնային գրանցման հայտերի ընդունում
նոյեմբերի 25, 2009 - մայիսի 11, 2010 - .РФ գոտում դոմենների գրանցում՝ ռուսալեզու ապրանքանիշների սեփականատերերի համար առաջնային գրանցման գործընթացին համապատասխան
մայիսի 12 - հուլիսի 14, 2010 - .РФ գոտում դոմենների գրանցում՝ ռուսալեզու, ինչպես նաև լատինատառ ապրանքանիշների սեփականատերերի համար առաջնային գրանցման գործընթացին համապատասխան
հուլիսի 15 - սեպտեմբերի 16, 2010 - դոմենների գրանցում ֆիրմային անվանումների բացառիկ իրավունք ունեցողների, շահույթ չհետապնդող կազմակերպությունների և զանգվածային լրատվական միջոցների համար։ Գրանցումը կատարվում էր «.РФ գոտում օգտատերերի առանձին կատեգորիաների համար դոմենների առաջնային գրանցման որոշման» համաձայն՝ հաստատված 2010 թվականի հուլիսի 13-ին Համացանցի ազգային դոմենի համակարգող կենտրոնի խորհրդի 2010-10/65 որոշմամբ։
նոյեմբերի 11, 2010 - բաց գրանցում Ռուսաստանի քաղաքացիների համար (իրավաբանական և ֆիզիկական)՝ շուկայական գնով։ 2010 թվականի սեպտեմբերի 30-ին Համացանցի ազգային դոմենի համակարգող կենտրոնի խորհրուրդը որոշում ընդունեց 2010 թվականի նոյեմբերի 11-ին ժամը 12:00 по UTC+03:00-ից սկսել .РФ  դոմենի բաց գրանցումը։


== Ծանոթագրություններ ==


== Արտաքին հղումներ ==
Сведения whois для домена .рф на сайте IANA (անգլ.)
«Запрещённые доменные имена в русскоязычной зоне .РФ (стоп-лист для регистрации)» (ռուսերեն)։ Վերցված է 2010 թ․ նոյեմբերի 15 
«Национальные домены — величайшая ІТ-афера после «Проблемы-2000»» (ռուսերեն)։ Վերցված է 2010 թ․ մայիսի 18 
«Пресс-конференция «Итоги развития российского национального домена RU в 2007 году»» (ռուսերեն)։ Վերցված է 2010 թ․ մայիսի 18 (չաշխատող հղում)
«Пресс-конференция с Андреем Колесниковым, директором Координационного центра национального домена сети Интернет» (ռուսերեն)։ Վերցված է 2010 թ․ մայիսի 18 
«Материалы круглого стола в ЦЭМИ РАН «Приоритетная регистрация доменов .РФ: а в чём приоритет?»» (ռուսերեն)։ Москва, 01 декабря 2009։ Վերցված է 2010 թ․ մայիսի 18 
«Русскоязычная доменная зона .РФ заработает в ноябре» (ռուսերեն)։ Վերցված է 2010 թ․ մայիսի 18 
«Регистраторы начали прием заявок на домены в зоне .РФ» (ռուսերեն)։ Վերցված է 2010 թ․ սեպտեմբերի 30